METODINĖS PRIEMONĖS KORTELĖ

|  |  |
| --- | --- |
| Dalykas, sritis | Kultūrinis, etnokultūrinis, pilietinis ugdymas |
| Tema | Mes keliaujame po Lietuvą |
| Anotacija(iki 300 ženklų) |  Tikslas - ugdyti vaikų pilietiškumą, stiprinti tautinį identitetą, supažindinti su gimtojo krašto dvasinėmis, materialinėmis vertybėmis, paveldu bei šiuolaikinės kultūros objektais.  Mokomoji priemonė „Mes keliaujame po Lietuvą“ parengta naudojant įvairius šaltinius: autorės asmeninę medžiagą, respublikinio projekto „Mes keliaujame po Lietuvą“ dalyvių atsiųstą vaizinę medžiagą, oficialių internetinių tinklalapių informaciją. Vaikams ir mokytojams siūloma analizuoti pateiktą medžiagą ir tarsi pakeliauti po Lietuvą, susipažinti su mūsų šalies miestais ir miesteliais, nuostabia gamta, architektūra, įdomiomis lankytinomis vietomis, etnografiniais regionais, jų savitumu bei tradicijomis. Vaikams skirtos papildomos užduotėlės „Sužinok daugiau“ ir papildomi klausimai padės įtvirtinti mokomąją medžiagą ir paskatins kartu su pedagogais ieškoti išsamesnių atsakymų. Priemonė yra skirta naudoti 6-7 metų amžiaus vaikams, tačiau gali būti demonstruojama ir vyresnio ikimokyklinio amžiaus vaikams. Pedagogai metodinę priemonę gali naudoti kaip papildomą mokomąją medžiagą, kuri padės pristatyti Lietuvos etnografinius regionus, įdomius gamtos, architektūros, technikos objektus, įtvirtinti jau turimas vaikų žinias bei patirtį.  Mokomosios priemonės apimtis – 47 puslapiai, ją sudaro turinys, pratarmė, atskiri skyriai, pristatantys didžiuosius Lietuvos miestus, penkis etnografinius regionus. Skyrių pabaigoje yra pateiktos papildomos nuorodos į šaltinius, kurie plačiau bei išsamiau leidžia susipažinti su skyriuje pristatyta medžiaga. Priemonės pabaigoje - šaltinių sąrašas. Atskiros šios priemonės dalys gali būti naudojamos kaip trumpalaikiuose planuose numatytų temų apie Vasario 16 –osios, Kovo 11-osios švenčių minėjimą, etnografinių regionų tradicijas turinį papildanti medžiaga. Užduotys gali būti taikomos grupiniuose užsiėmimuose ir individualioje veikloje.  |
| Žanras | Pažintinė ugdomoji medžiaga |
| Autorius | Virginija Kvasaitė |
| Pareigos | Ikimokyklinio ugdymo mokytoja |
| Kvalifikacinė kategorija | Vyr. mokytoja |
| Institucija | Klaipėdos lopšelis-darželis „Linelis“ |
| Telefonas | 8 612 20469 |
| Elektroninis paštas | virginijakvasaite@yahoo.com |
| Parengimo data | 2022 m. balandžio mėn. |
| Darbas saugomas | Klaipėdos lopšelis-darželis „Linelis“, grupė “Pienė”, FB grupėje “Mes keliaujame po Lietuvą” |